Paul Oubril

Paul Oubril, ka Paul d'Oubril ja Paul von Oubril (Venemaal tuntud kui Pavel Petrovitš, vene keeles Павел Петрович Убри; 4. november (vkj) 1818 − 6. veebruar 1896 Napoli, Itaalia) oli prantsuse päritolu Venemaa keisririigi diplomaat. Tõeline salanõunik (1875), Riiginõukogu liige (1882). Aastatel 1871−1879 oli ta esimene Venemaa keisririigi suursaadik Saksamaal.

Elulugu
pisi|125px|left|Oubrili suguvõsa aadlivapp
Päritolu ja haridustee
Põlvnes Prantsusmaalt pärit suguvõsast, kes asus XVIII sajandi keskpaiku elama Venemaale. Tema isa tõeline salanõunik Pierre Oubril (1774−1847) oli Venemaa saadik mitmes Euroopa riigis. Ema Charlotte Eleonore Luise von Germann (1791−1875) oli Jaunate mõisa omanik Liivimaal. Paul Oubril õppis Peterburi ülikoolis õigusteadust. Lõpetas õppeasutuse 1838. aastal õigusteaduse kandidaadi kraadiga.

Varasem diplomaatiline teenistus
Pärast ülikoolistuudiumi lõppu astus 1839. aastal Venemaa riigiteenistusse ja määrati teenima välisministeeriumi. Sai kolleegiumisekretäri teenistusastme ja teenis Venemaa missiooni juures Frankfurdis. 1840. aastal sai temast viitsekantsler krahv Karl von Nesselrode kantselei 3. ja 1842. aastal 2. sekretär. Samal aastal nimetati vanemsekretäriks Venemaa missiooni juurde Lissabonis. Seejärel teenis Viinis Venemaa saatkonnas, kus oli aastast 1846 noorem- ja aastast 1848 vanemsekretär. 1856. aastal määrati nõunikuks Venemaa missiooni juurde Berliinis nõunikuks ja 1858. aastast alates saatkonnanõunik Pariisis.

pisi|Berliini kongress 1881. aastal. Paul Oubril istub keskel laua taga, sulg käes. Anton von Werneri maal (1881)
Teenistus saadikuna
1862. aastal nimetati ta Venemaa keisririigi erakorraliseks ja täievoliliseks ministriks (suursaadikuks) Preisimaa kuningriigis, ühtlasi esindas ta Venemaad Mecklenburg-Schwerini ja Mecklenburg-Strelitzi suurhertsogkonnas. Pärast Saksamaa keisririigi väljakuulutamist 1871. aastal sai temast esimene Venemaa suursaadik Saksamaal, kellena ta oli ametis 1879. aastani. Seejärel oli ta kuni 1882. aastani suursaadikuks Austria-Ungari keisririigis. 1881. aastal oli ta erisaadik paavst Leo XIII juures. Pärast saadikutöö lõppu arvati välisministeeriumi koosseisu.

Riiginõukogu liige
1882. aasta 1. juunil (vkj) nimetas keiser Aleksander III ta Riiginõukogu liikmeks.

Surm
Suri Itaalias Napolis puhkusel olles 6. veebruaril 1896 (77-aastaselt). Tema põrm viidi Venemaale ja maeti Vitebski kubermangus Drissa maakonnas (praegu Valgevenes) Kljastitsõ suguvõsamõisa kirikuaeda.

Auastmed
Tsiviilteenistus
 Aasta Kuupäev Auaste 1839 6. aprill kolleegiumisekretär 1841 6. aprill titulaarnõunik 1845 6. aprill kolleegiumiassessor 1848 6. aprill õuenõunik 1851 6. aprill kolleegiuminõunik 1855 6. aprill riiginõunik 1857 7. aprill tõeline riiginõunik 1864 19. aprill salanõunik 1875 25. aprill tõeline salanõunik

Õukonnateenistus
 Aasta Kuupäev Auaste 1848 11. aprill kammerjunkur 1859 15. oktoober kammerhärra

Autasud
Venemaa autasud
40px Püha Anna ordeni II klass (31. detsember 1849)
40px Püha Vladimiri ordeni III klass (1. juuli 1855)
40px Püha Stanislavi ordeni I klass (23. aprill 1861)
40px Püha Anna ordeni I klass (3. november 1862)
40px Püha Vladimiri ordeni II klass (27. märts 1866)
40px| Valge Kotka orden (17. aprill 1870)
40px Püha Aleksander Nevski orden (30. august 1872, briljandid 1. jaanuar 1886)
40px Püha Vladimiri ordeni I klass (4. detsember 1879)
40px Püha Andreas Esmakutsutu orden (1. jaanuar 1894)

Välismaa autasud
40px Austria Leopoldi ordeni I klass (20. juuni 1851)
40px Preisimaa Punase Kotka ordeni II klass (1. detsember 1857)
40px Sitsiilia Francesco I ordeni I klass (17. august 1861)
40px Prantsusmaa Auleegioni ordeni komandöririst (17. september 1862)
40px Hesseni Philipp Suuremeelse teeneteordeni I klass (11. september 1866)
40px Württembergi Friedrichi orden (11. oktoober 1866)
40px Preisimaa Krooni ordeni I klass (16. juuni 1867)
40px Montenegro Vürst Danilo I ordeni I klass (8. veebruar 1869)
40px Preisimaa Hohenzollerni Koja ordeni suurrist (9. november 1869)
40px Austria Leopoldi ordeni suurrist (29. august 1872)
40px Preisimaa Musta Kotka orden (29. VIII 1872)
40px Madalmaade Nassau Kuldse Lõvi ordeni suurrist (3. detsember 1873)
40px Mecklenburg-Schwerini Vendi Krooni Koja ordeni suurrist (17. mai 1874)
40px Paavsti Paavst Pius IX ordeni suurrist (jaanuar 1881)
40px Paavsti Kristuse Ülima ordeni suurrist (26. aprill 1886)
40px Austria Ungari Püha Tehvani orden (6. juuli 1882)

Kirjandus
Шилов, Д. Н., Кузьмин, Ю. А. Члены государственного совета Российской империи 1801−1906. Биобиблиографический справочнк. С.-Петербург: Издательство "Дмитри Булганин", 2007. Lk 818−819.

Kategooria:Tõelised salanõunikud
Kategooria:Venemaa keisririigi Riiginõukogu liikmed
Kategooria:Püha Aleksander Nevski ordeni kavalerid
Kategooria:Püha Andreas Esmakutsutu ordeni kavalerid
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Püha Vladimiri I klassi ordeni kavalerid
Kategooria:Püha Vladimiri II klassi ordeni kavalerid
Kategooria:Punase Kotka II klassi ordeni kavalerid
Kategooria:Sündinud 1818
Kategooria:Surnud 1896